projecte-aina/catalan_government_crawling huggingface dataset:
Les eines de dades gràfiques d'Agricultura, Certificat de Bones Pràctiques a Europa al Premi al Sector Públic Europeu
Tres eines per a la difusió de dades gràfiques de les explotacions agràries del Departament d'Agricultura, Ramaderia, Pesca i Alimentació (DARP) de la Generalitat de Catalunya han aconseguit un Certificat de Bones Pràctiques als Premis al Sector Públic Europeu (EPSA).
Es tracta de diferents eines i bases de dades que des de 2005 es posen a disposició dels agricultors i ramaders de Catalunya per a la gestió de les explotacions agràries.
Els premis EPSA, que aquest any se celebren del 4 al 6 de novembre a Maastricht (Països Baixos), donen reconeixement a les millors solucions avançades en l'administració pública.
A la convocatòria EPSA 2019 s'hi han presentat 160 projectes de 28 països.
El projecte premiat del Departament d'Agricultura facilita la declaració dels ajuts agrícoles, simplifica la gestió, i contribueix a crear riquesa en el sector agrari.
A més, l'accés obert a les dades fomenta la utilització de noves tecnologies, impulsa la creació de noves eines i aplicacions per al sector agrari i, a més, possibilita la seva anàlisi mitjançant processos de Big Data.
En concret, les aplicacions són:
Són el mapa de cultius, la capa de parcel·les i una aplicació per accedir als cultius declarats
Una tesi sobre convivència a l'àrea metropolitana de Barcelona guanya la segona edició dels Premis ADR i de Mediació
S'han atorgat els Premis ADR Justícia, que premien les millors iniciatives de mediació en la resolució de conflictes i reconeixen l'originalitat, la innovació i l'aplicabilitat de les millors recerques i bones pràctiques en els mètodes de resolució de conflictes.
El lliurament dels reconeixements es farà el 21 de gener al Centre d'Estudis Jurídics i Formació Especialitzada (CEJFE), coincidint amb el Dia Europeu de la Mediació.
En aquesta segona edició s'han afegit dues noves modalitats –C i D–, en què el guardó és proposat pel jurat.
S'adrecen a autors d'una tesi doctoral no publicada o d'un treball de recerca que tractin sobre la mediació i altres mitjans de resolució de conflictes (ADR) que s'hagin presentat en qualsevol de les universitats catalanes o col·legis professionals o d'altres corporacions de dret públic que imparteixin formació homologada pel Centre de Mediació de Dret Privat de Catalunya.
Hi poden optar les administracions locals de Catalunya i altres ens públics, professionals, empreses o entitats privades amb seu social o delegació a Catalunya que hagin dut a terme, en tots dos casos, accions sobre mediació i altres mètodes de resolució de conflictes.
Els guanyadors rebran un diploma acreditatiu.
Es reconeix el premi a la millor monografia, capítol de llibre o article doctrinal en una publicació acadèmica.
Es premia la millor acció de comunicació o difusió.
En aquesta segona edició s'han afegit dues noves modalitats –C i D–, en què el guardó és proposat pel jurat
Coneix els premiats en edicions anteriors, en què consisteixen...
Per la seva lluita per a la igualtat de les llengües i per la descripció sensible i despietada de la situació social i política del seu país
L'escriptor i activista kenyà Ngũgĩ wa Thiong'o ha guanyat la XXXI edició del Premi Internacional Catalunya per la seva distingida i arriscada obra literària i per la seva defensa de les llengües africanes, basada en la noció de l'idioma com a cultura i memòria col·lectiva.
El Premi Internacional Catalunya l'atorga anualment el Govern i es concedeix a aquelles persones que han contribuït decisivament amb el seu treball creador a desenvolupar els valors culturals, científics o humans arreu del món.
Ngũgĩ wa Thiong'o és un dels autors africans més prolífics i reconeguts.
El jurat ha valorat com l'escriptor barreja la profunditat de les tradicions africanes amb una descripció sensible i despietada de la situació social i política del seu país, Kenya.
Han concorregut a l'edició d'aquest any 74 candidatures provinents de 35 països.
Les candidatures han estat presentades per acadèmies; centres culturals o d'investigació i altres institucions semblants, i pels membres del jurat, el qual està format per personalitats rellevants del món de la ciència, les arts i la cultura.
El Premi, que té una dotació de 80.000 euros i l'escultura 'La clau i la lletra', d'Antoni Tàpies, es lliurarà el primer trimestre de l'any 2020.
El Premi és atorgat a aquelles persones que contribueixen a desenvolupar els valors culturals, científics o humans arreu del món
S'han atorgat els guardons de la tercera edició
El 13 de gener es va celebrar el lliurament dels guardons de la tercera edició del Premi LSC de Foment de la Llengua de Signes Catalana, que reconeix persones, entitats i iniciatives que contribueixen al foment la difusió i el prestigi de la Llengua de Signes Catalana.
Té caràcter biennal i compta amb tres categories: persona, entitat i iniciativa, projecte, estudi o recerca.
El jurat format per 6 membres ha decidit atorgar el III Premi:
Té caràcter biennal i compta amb tres categories: persona, entitat i iniciativa, projecte, estudi o recerca
El termini per presentar les candidatures és del 21 de febrer fins al 20 d'abril
El 21 de febrer s'obre el termini per presentar les candidatures als Premis Alfons Ortuño en la cinquena edició del certamen.
Guardons que reconeixen les actuacions d'innovació i bones pràctiques en matèria de gestió pública de les administracions públiques catalanes.
Sota el lema general "Innovació i bones pràctiques" cada edició reconeix els projectes implantats en els darrers dos anys, en aquest cas entre l'1 de gener de 2018 i el 20 d'abril.
En l'edició d'enguany s'identifiquen quatre grups de candidatures i es guardonaran les iniciatives enteses com a "Idees que neixen per ser de tots":
S'atorgarà un màxim de quatre premis, un per cada categoria, i un màxim de dos accèssits per cadascuna.
A més, les bases també preveuen un màxim de dos premis especials per a projectes d'especial envergadura i rellevància i un premi especial per a ajuntaments de menys de 5.000 habitants.
Economista de professió i vocació, dedicà la seva vida professional al servei públic, mitjançant la docència universitària i, sobretot, en l'ordenació de les finances públiques de les quals era un expert coneixedor.
Aquest tràmit únicament es pot fer per internet.
Reconeix les actuacions d'innovació i bones pràctiques en la gestió pública de les administracions públiques catalanes
Visor amb indicadors de l'evolució de la mobilitat, la logística, el consum d'aigua i la qualitat de l'aire durant l'emergència
El confinament de la població ha tingut incidència en la mobilitat, el consum d'aigua i la qualitat de l'aire entre d'altres.
Tots aquests indicadors es poden seguir en un visor que incorpora un recull de gràfiques amb detalls diaris, de la darrera setmana i un històric, que permet la cerca per dates.
L'aturada de les activitats econòmiques ha provocat, en línies generals, un important descens del consum d'aigua.
En l'àmbit de la xarxa Ter Llobregat (ATL), que subministra aigua a prop de cinc milions de persones de l'àmbit metropolità i diverses comarques de Barcelona, es constata un descens de la producció d'aigua en els darrers cinc dies de l'ordre del 9,5%.
Laigua per a usos industrials s'ha reduït en un 35%, mentre que el recurs destinat per a usos comercials també ha disminuït en un 50%.
En canvi, en l'àmbit metropolità de Barcelona sí es constata un increment del 7% en el consum per a usos domèstics, fruit del confinament de la població.
Aquests valors són similars en la resta del territori català, segons dades aportades per les diferents entitats subministradores.
Pel que fa a la qualitat de l'aire, les dades indiquen una reducció generalitzada dels nivells de diòxid de nitrogen, en especial a partir de l'entrada en vigor de l'estat d'alarma, el 15 de març.
Alguns dies, el descens ha arribat a ser d'entre el 70 i el 80%, amb estacions que han reduït més del 90% respecte la mitjana dels últims cinc anys en un mes de març.
Cal tenir en compte però, que la reducció oscil·la segons els dies, malgrat que el trànsit es manté sempre baix, doncs la concentració d'òxids de nitrogen també depèn de les condicions meteorològiques.
La darrera setmana s'ha observat que la demana del transport públic es situa en una reducció d'entre el 92 i el 98%, mantenint-se estable dins aquesta forquilla.
Mobilitat de mercaderies i transportistes a la xarxa viària d'alta capacitat
En aquest visor s'observa com la mobilitat en els grans eixos i corredors del país ha disminuït progressivament.
Hem de tenir en compte que a banda dels serveis essencials, les mercaderies i els transportistes continuen amb l'activitat de proveïment de productes essencials.
Activitat logística desigual en funció del sector
S'ha produït una reducció de la mercaderia general, motivada per les restriccions de mobilitat i la suspensió d'activitats arreu del país.
Aquest fet ha comportat que uns sectors hagin notat un gran increment del trànsit, sobretot els serveis d'alimentació i sector farmacèutic.
Baixa el consum d'aigua i augmenta la qualitat de l'aire
Ha estat acreditat amb la Carta Europea de Turisme Sostenible
El Parc Natural de les Capçaleres del Ter i del Freser ha aconseguit la Carta Europea de Turisme Sostenible, una distinció que atorga la Federació EUROPARC i que certifica que l'activitat turística que promou és sostenible.
Fa més de tres anys que el Parc Natural treballa per aconseguir el distintiu.
Entitats publiques i privades de la comarca han participat en el pla d'acció per convertir el reconeixement en una realitat.
El lliurament de la Carta Europea de Turisme Sostenible es farà a Brussel·les el proper 2 de desembre, en el marc de la reunió del Comitè Europeu de les Regions.
A més del Parc de les Capçaleres del Ter i del Freser, compten amb aquesta carta el Parc Natural de la Zona Volcànica de la Garrotxa (2001), el Parc Natural del Delta de l'Ebre (2007), el Parc Natural del Montseny (2011), el Parc Natural de Sant Llorenç del Munt i l'Obac (2011), el Parc Natural de Montsant (2016), el Parc Natural del Montgrí, les Medes i el Baix Ter (2016), i el Parcs del Garraf, Olèrdola i Foix (2017).
A més, el Parc Natural de Cap de Creus preveu aconseguir la distinció l'any 2020.
El Parc Natural ha estat reconegut per fomentar el medi ambient i la sostenibilitat en la seva oferta turística
Línia d'ajuts per a la redacció de plans d'usos lúdics als embassaments de les conques internes
L'Agència Catalana de l'Aigua convoca una línia d'ajuts per fomentar els usos lúdics als embassaments de Catalunya.
Les subvencions estan destinades a ens locals per dinamitzar aquests espais amb activitats que siguin compatibles amb la seves funcions habituals (emmagatzemar aigua i laminar riuades).
La línia d'ajuts és de 150.000 euros per a la redacció de plans d'usos lúdics als embassaments.
Es poden presentar ofertes fins el 13 de gener de 2020.
Els plans d'usos també pretenen dinamitzar l'economia del territori on s'ubiquen els embassaments i fer front a la despoblació.
Difondran a molt curt termini avisos per a fenòmens locals com pedregades i mànegues
S'ha posat en marxa un nou tipus d'avís meteorològic: l'Avís de Situació Meteorològica de Perill per Temps Violent, que avisarà de fenòmens com la pedra de més de 2 cm de diàmetre, ratxes de vent de més de 25 m/s associades a tempestes, esclafits, tornados o mànegues.
Seran avisos a molt curt termini, de 30 minuts a 2 hores vista d'horitzó de predicció des de l'hora d'emissió.
Aquest nou sistema, desenvolupat a partir de les dades de les descàrregues elèctriques enregistrades està basat en un estudi adaptat al territori.
Amb aquesta tècnica, quan es detecta un fort increment en el nombre de llamps en una tempesta, en la major part dels casos es produeix un fenomen de temps violent.
Quan s'enregistri una alerta, el Servei Meteorològic emetrà un avís indicant quines comarques tenen un cert grau de probabilitat de patir temps violent i es definiran dues probabilitats: alta (més del 70 %) i mitjana (d'entre el 30 i el 70 %).
Aquests avisos, s'enviaran a Protecció Civil de la Generalitat, que serà l'organisme encarregat d'informar als municipis, consells comarcals i grups operatius de seguretat i emergències, a més del telèfon d'informació 012.
Aquests avisos han d'ajudar al sistema de protecció civil i emergències de Catalunya coordinar una millor resposta immediata a aquestes situacions severes, per alertar, per exemple, a les zones que poden ser afectades, especialment si hi ha activitats a l'aire lliure (festes majors, fires...).
Sistema d'avís de temps violent, basat en dades de descàrregues elèctriques
Pots triar entre conversar amb un informador o consultar les preguntes més freqüents sobre el coronavirus
Per ordenar i poder atendre totes les consultes que rep el xat del 012 a Telegram ( http://t.me/gencat012bot ), s'ha activat un nou bot que t'ofereix 2 opcions:
Si no trobes el que busques a les preguntes freqüents, el bot sempre t'ofereix l'opció de parlar amb una persona informadora seleccionant la primera opció.
Al vídeo es mostra el funcionament del bot des de la primera pregunta fins a triar l'opció de veure les preguntes freqüents del tema Mobilitat.
En tots els casos, el termini per a la presentació de sol·licituds comença al febrer
Es publiquen ajuts per a la promoció de la llengua catalana i l'occità en la seva varietat aranesa en disciplines vinculades a la cultura.
Els ajuts promouen, afavoreixen i donen suport:
Del 4 de febrer al 30 d'octubre
Informació sobre les subvencions que estan vigents
Pel disc multilingüe Immersion, amb cançons en set llengües peninsulars
L'artista gallega Guadi Galego ha rebut el Premi a la Promoció de la Realitat Multilingüe de l'Estat Espanyol, concedit pels governs de Catalunya, Galícia, Euskadi, València, Navarra i les Illes Balears pel seu últim treball Immersion, en què recull cançons en set llengües peninsulars (gallec, portuguès, basc, català, aranès, asturià i castellà), a més d'incloure col·laboracions d'artistes de les diferents comunitats.
La cantant ha rebut una escultura, obra de l'artista Monique Bastiaans, que representa un ram de flors que fa referència a l'Arbre de les llengües.
Els sis governs promotors del Premi han volgut fer coincidir el lliurament del guardó amb la vigília de celebració del Dia Internacional de la Llengua Materna, que celebra la Unesco i al qual donen suport cada 21 de febrer.
Aquest any, per primera vegada, la celebració es fa de manera conjunta.
Catalunya, Galícia, Euskadi, València, Navarra i les Illes Balears han lliurat el guardó concedit a l'artista
'The favourite', una de les pel·lícules subtitulades l'any passat
El termini d'inscripció és del 2 fins al 6 de març de 2020 a qualsevol EOI
Les persones que vulguin presentar-se per lliure a les proves de certificat de nivell B1, B2, C1 de les Escoles Oficials d'Idiomes (EOI) poden prescriure's, a partir del 2 fins al 6 de març, en les llengües següents:
La inscripció només es pot fer per internet
Calendari, descripció de les proves, mostres...
El termini per demanar-los és del 3 al 18 de març
El 3 de març s'obre el termini per demanar l'ajut per incorporar el català en productes tecnològics.
Tens de temps fins al 18 de març.
Només es pot sol·licitar per internet i és necessari disposar d'un certificat digital
'The favourite', una de les pel·lícules subtitulades l'any passat
Es poden demanar a partir del 10 i fins al 25 de març
A partir del 10 i fins al 25 de març s'obren dues línies de subvencions per promoure el català i l'occità:
Per a l'edició d'obres literàries d'especial interès cultural en català i occità
Per a la traducció al català i a l'occità d'obres literàries
La presentació de la sol·licitud només es pot presentar per internet i és necessari disposar d'un certificat digital.
La presentació de la sol·licitud només es pot presentar per internet i és necessari disposar d'un certificat digital
El 27 de gener s'obre el termini per inscriure's a les proves per obtenir els certificats de llengua catalana en qualsevol dels cinc nivells que s'ofereixen i romandrà oberta fins al 12 de febrer.
Aquests certificats acrediten el grau de coneixement de català oral i escrit a efectes d'aprenentatge de la llengua, laborals (tant a l'administració pública com al món socioeconòmic), acadèmics o per interès personal.
Les proves estan obertes a qualsevol persona de més de 16 anys i no cal tenir cap titulació acadèmica prèvia per fer-les.
A Catalunya, els exàmens es faran a Barcelona, Figueres, Girona, Granollers, Igualada, Lleida, Manresa, Mataró, Reus, Sabadell, Tarragona, Terrassa, Tortosa, Vic, Vilafranca del Penedès i Vilanova i la Geltrú.
També hi haurà proves a Fraga i a Perpinyà.
Consulteu en quines localitats us podeu examinar pel nivell que voleu.
La data de la prova escrita és única per a tothom.
La data, l'hora i el lloc de les proves orals es comuniquen el dia de la prova escrita en el local d'examen.
La inscripció té una taxa de 22,05 euros per als nivells A2, B1 i B2, i de 53,05 euros per als nivells C1 i C2 (antic nivell D).
Consulteu les bonificacions disponibles per fer la sol·licitud per internet (10% de descompte) i per a famílies monoparentals i nombroses.
Les persones que estan a l'atur i no cobren prestacions i les que estan jubilades tenen dret a exempció de taxes.
El novembre del 2016 es va publicar la Gramàtica de la llengua catalana i al gener de 2019 es va publicar la Gramàtica essencial de la llengua catalana, una adaptació d'aquella per poder ser consultada per Internet.
Fins que no s'hagi completat el conjunt de les gramàtiques institucionals de l'IEC, en la correcció dels textos de l'àrea d'expressió escrita es consideraran adequades tant les solucions anteriors com les actuals.
En les àrees de gramàtica o ús de la llengua no es demanen aspectes que hagin sofert un canvi de validesa normativa.
Podeu fer-ho de forma presencial o en línia
Requisits, calendari i localitats dels exàmens, terminis, bonificacions i exempcions de la taxa, llocs de presentació de documentació, consulta de resultats...
Informació sobre els cursos, els recursos lingüístics disponibles, grups de conversa i aprenentatge de l'idioma en general.
'The favourite', una de les pel·lícules subtitulades l'any passat
Dirigides a pel·lícules i sèries en plataformes digitals i suports físics
La Direcció General de Política Lingüística ha obert la línia d'ajuts a empreses distribuïdores i a estudis de doblatge per fer créixer l'oferta de continguts audiovisuals doblats i subtitulats en català en plataformes de vídeo a la carta, Blu-ray i DVD.
La presentació de sol·licituds comença el 12 de maig i acaba el 30 d'octubre Aquesta línia d'ajuts té enguany una dotació pressupostària d'1.000.000 d'euros.
A través d'aquesta línia de subvenció, l'any 2019, Política Lingüística va donar suport al doblatge en català de 62 llargmetratges i a la subtitulació de 52.
Totes aquestes pel·lícules es poden trobar en plataformes digitals de cinema i algunes, a més, en format físic de DVD i Blu-ray.
La cita prèvia és obligatòria per tramitar presencialment
Entra en funcionament el servei de cita prèvia al Registre Civil de Sabadell, que completa el desplegament d'aquest servei que ja està disponible també a l'Hospitalet de Llobregat, Tortosa, Mataró, Granollers, Lleida, Girona i Badalona.
Està previst que progressivament es faci extensiu a tots els tràmits i a altres localitats.
El sistema de cita prèvia permet a la ciutadania i als professionals reservar amb antelació dia i hora al registre civil per fer determinats tràmits.
Els tràmits que ofereix el Registre Civil de Sabadell són:
Abans de sol·licitar la cita prèvia cal tenir en compte la informació per a cadascun dels tràmits (requisits, qui pot fer la sol·licitud...).
Si s'ha notificat per internet que es concedeix la nacionalitat espanyola, cal, a més, anar presencialment al Registre Civil de Sabadell per demanar data per fer el jurament de la nacionalitat espanyola abans que passin 180 dies.
L'horari del Registre Civil de Sabadell és de dilluns a divendres de 9:00 a 14:00 h.
El sistema de cita prèvia permet reservar amb antelació dia i hora al registre civil per fer determinats tràmits
S'han posat en marxa els jutjats socials 34 i 35 de Barcelona, ubicats a la planta 13 de l'edifici C de la Ciutat de la Justícia, a la Gran Via de les Corts Catalanes, 111.
Els jutjats socials s'ocupen de demandes sobre acomiadaments, sancions, impagaments, riscos laborals, vagues i problemes sindicals.
També són competents en procediments contra la Seguretat Social per denegacions de prestacions i sancions.
Els jutjats incorporaran 10 funcionaris.
A banda, els jutjats socials tindran un magistrat i un lletrat que depenen del Consell General del Poder Judicial (CGPJ) i del Ministeri de Justícia, respectivament.
Així mateix, Justícia ha posat en funcionament la Secció d'Apel·lació Penal de la Sala Civil i Penal del TSJC, que està ubicada a la primera planta del Palau de Justícia, al Passeig de Sant Joan.
S'enregistrarà el so i el vídeo de tots els escorcolls, aïllaments i contencions a les presons de Catalunya
El Govern eliminarà les zones cegues d'espais crítics dels centres penitenciaris de Catalunya.
La millora de la videovigilància garantirà l'enregistrament de la imatge i el so de l'activitat a totes les cel·les d'aïllament provisional, les cel·les de contenció i les zones d'escorcoll.
L'increment dels estàndards de seguretat culminarà en menys de dos anys.
L'ampliació i actualització dels sistemes de vigilància i enregistrament han començat amb la instal·lació d'un centenar de noves càmeres als centres penitenciaris Brians 1 (Sant Esteve Ses Rovires) i Ponent (Lleida).
En una segona fase, que començarà el juny de l'any que ve, Justícia completarà l'ús d'aquestes noves càmeres a la resta de cel·les d'aïllament, cel·les de contenció i sales d'escorcoll dels centres penitenciaris de la Generalitat.
Actualment, no tenen cap sistema de videovigilància les cel·les d'aïllament de Dones, Ponent, Quatre camins i Brians 1; ni les sales d'escorcoll de Dones, Quatre Camins, Brians 1, Brians 2, Joves i Lledoners.
En canvi, sí que en tenen totes les cel·les de contenció, però només enregistren l'àudio les de Puig de les Basses i Mas d'Enric.
Per a fer-ho possible, s'invertiran més de 600 mil euros des d'ara i fins a finals de l'any que ve.
Les persones internes s'escorcollen a les "sales d'escorcoll", expressament previstes per garantir la seva intimitat.
Especialment, en un centre de preventius, on hi ha més ingressos i trasllats des de la presó fins als jutjats.
Aquests escorcolls requereixen un nu integral.
Es poden produir tant per evitar l'entrada de substàncies o d'objectes prohibits des de fora, com per comprovar que no n'hi hagi d'amagats a l'interior.
Les imatges d'aquests escorcolls estaran encriptades i només en podrà autoritzar la visualització la direcció del centre.
En canvi, les immobilitzacions són excepcionals, per contenir presos que perden el control i que mostren una agressivitat extrema, que posa en risc tant la seva pròpia integritat, com la dels altres presos i la dels funcionaris.
Es tracta de situacions estressants per als interns i els professionals, que poden requerir l'ús de la força per part de l'administració penitenciària.
Aquestes immobilitzacions tenen lloc en "cel·les de contenció".
Des del 2017, la Secretaria de Mesures Penals, Reinserció i Atenció a la Víctima ha obert 152 investigacions per suposats maltractaments a les persones internes.
D'aquestes investigacions, se n'han desprès cinc expedients disciplinaris que s'han resolt amb suspensions de sou i feina.
Es tracta, per tant, de 4 sancions en 4 anys, en un col·lectiu amb 4.500 treballadors i treballadores.
600 mil euros per evitar les zones cegues als centres penitenciaris